সেই ১৯৭৯ সাল থেকে আজ অব্দি ব্যবসায়ের কৌলিণ্য এই হাটকে ইতিমধ্যে ‘প্রাচ্যের ম্যানচেষ্টার’ উপাধি দেয়া হয়েছে। গাউসিয়া মার্কেটের থান কাপড়ের ভাজে-ভাজে রঙের গন্ধ। বেশি ক্রেতা তাই বেশি বিক্রি। একসময় কেবল শাড়ি, লুঙ্গি, গামছা ও চাদরের জন্য যে গাউসিয়া হাটের সুখ্যাতি ছিল, তার বর্ণাঢ্য এখন প্রশস্ত হয়েছে। বর্তমানে এই হাটটি দেশের বড় তাঁতবস্ত্র বিপণন কেন্দ্র। রুমাল থেকে জামদানি শাড়ি, মাথার টুপি থেকে পাঞ্জাবী সব মেলে এই হাটে। ছাপা কাপড়, থান কাপড়, সুতি কাপড়, থ্রি-পিস, ওড়না, শার্ট-প্যান্ট কি নেই এখানে। রমজানের ঈদে বাড়তি যোগ হয় যাকাতের কাপড়।